stanford-oval/wikipedia huggingface dataset:
Ten Years After
Historia

Ten Years After toimi nimellä Jaybirds vuoteen 1966 asti, jolloin se sai nykyisen nimensä. Maailmanmaineeseen yhtye nousi elokuussa 1969 esityksellään Woodstockin festivaaleilla, jossa taltioidussa elokuvassa yhtye esittää legendaariseksi nousseen kappaleen ”I’m Going Home”. Yhtyeen kantaa ottava laulu "I'd Love to Change the World" saavutti pientä listamenestystä USA:ssa vuonna 1971.
Soolokitaristi Alvin Lee jätti yhtyeen vuonna 1975 keskittyäkseen soolouraansa, mutta palasi ajoittain takaisin kokoonpanoon. Vuonna 1989 yhtye palasi yhteen levyttämään albumin About Time. Lyhytkestoisia yhdistymisiä on tapahtunut vuosina 1997–1999, minkä jälkeen jäsenten tiet erkanivat nähtävästi lopullisesti.
Vuonna 2002 yhtyeen kolme jäljelle jäänyttä jäsentä valitsi uudeksi kitaristikseen Joe Goochin. Uusi kokoonpano esiintyy ahkerasti ja on tehnyt kolme albumia.
Suomessa Ten Years After on esiintynyt muun muassa Helsingin Kulttuuritalolla 3.12.1969, Järvenpään Puistobluesissa 1997, Turussa Down By The Laiturissa 1999 ja Äänekosken Keitelejazzeilla 2014.
Jäsenet

Alvin Lee (1944–2013): laulu, soolokitara 1967–1975
Leo Lyons (s. 1943): basso
Ric Lee (s. 1945): rummut
Chick Churchill (s. 1946): kosketinsoittimet
Joe Gooch (s. 1977): laulu, soolokitara
Diskografia > Albumit

Ten Years After (1967)
Undead (1968)
Stonedhenge (1968)
Ssssh (1969)
Cricklewood Green (1970)
Watt (1970)
A Space In Time (1971)
Alvin Lee And Company (1972)
Rock & Roll Music To The World (1972)
Recorded Live (1973)
Positive Vibrations (1974)
About Time (1989)
Live At The Fillmore East (2CD-live, 2001)
Now (2004)
Roadworks (2CD-live, 2005)
Evolution (2008)
A Sting in the Tale (2017)
Aiheesta muualla

Kuvia tai muita tiedostoja aiheesta Ten Years After Wikimedia Commonsissa
Virallinen kotisivu (Arkistoitu – Internet Archive) (englanniksi)
Fanisivu (englanniksi)
Termogravimetrinen analyysi

Termovaaka
Termogravimetrinen analyysi eli termogravimetria on kemiallisen analyysin menetelmä, jossa tutkitaan näytteen massan muutosta lämpötilan funktiona. Termogravimetrinen analyysi kuuluu termisiin analyysimenetelmiin, ja on yksi käytetyimmistä menetelmistä tutkittaessa lämpötilan vaikutusta materiaaleihin.
Menetelmän periaate ja käyttö

Termogravimetrisessä analyysissä käytettävää laitteistoa kutsutaan termovaa’aksi eli termogravimetriseksi analyysaattoriksi. Termovaaka koostuu keraamisesta putkiuunista, näytekupista, vastapainosta ja lämpötilaa mittaavasta termoparista. Termovaaka on liitettynä tietokoneeseen, joka käsittelee mittausdatan. Näytekupin materiaali on useimmiten platina, mutta myös alumiinia, alumiinioksidia tai piidioksidia voidaan käyttää. Termovaa’an käyttölämpötilaväli on -125–2 400 °C, mutta tavanomaisin mittausväli on 20–1 000 °C. Termovaa’an ilmakehänä voidaan käyttää tavanomaista ilmaa, alipainetta, reagoimatonta kaasua, kuten argonia tai hapettavia tai pelkistäviä kaasuja.
Termovaaka mittaa näytteen massan muutosta lämpötilan kasvaessa. Lämmitysnopeus on 0,1–200 astetta minuutissa. Mittaustuloksesta piirretään termogrammiksi kutsuttu kuvaaja, josta ilmenee massan muutos lämpötilan funktiona. Termogrammi voidaan myös derivoida, jolloin saadaan tietoa muutosnopeuksista. Termogravimetrinen analyysiä käytetään muun muassa hajoamislämpötilojen, kideveden poistumislämpötilojen ja hapetus-pelkistysreaktioiden tutkimiseen. Menetelmällä voidaan tutkia myös eräitä fysikaalisia prosesseja kuten adsorptiota, desorptiota ja sublimoitumista.
Kalsiumoksalaattimonohydraatin termogrammi
Pohjoismaiset hiihtolajit talviolympialaisissa 2010

Mäkihyppymäet
Johnny Spillane
Pohjoismaiset hiihtolajit vuoden 2010 talviolympialaisissa Vancouverissa käytiin Whistlerissä Whistler Olympic Parkissa 12.–28. helmikuuta 2010.
Miesten hiihto > Sprintti (p)

17. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Nikita Krjukov | 3.36,3 |
| 2 |  | Aleksandr Panžinski | +0,0 |
| 3 |  | Petter Northug | +9,2 |
Miesten hiihto > Parisprintti (v)

22. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Øystein Pettersen Petter Northug | 19.01,0 |
| 2 |  | Tim Tscharnke Axel Teichmann | +1,3 |
| 3 |  | Nikolai Morilov Aleksei Petuhov | +1,5 |
Miesten hiihto > 15 km (v)

15. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Dario Cologna | 33.36,3 |
| 2 |  | Pietro Piller Cottrer | +24,6 |
| 3 |  | Lukáš Bauer | +35,7 |
Miesten hiihto > 15 km (p) + 15 km (v) yhdistelmäkilpailu

20. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Marcus Hellner | 1.15.11,4 |
| 2 |  | Tobias Angerer | +2,1 |
| 3 |  | Johan Olsson | +2,8 |
Miesten hiihto > 50 km (p) yhteislähtö

28. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Petter Northug | 2.05.35,5 |
| 2 |  | Axel Teichmann | +0,3 |
| 3 |  | Johan Olsson | +1,0 |
Miesten hiihto > 4 x 10 km viesti

24. helmikuuta
| Sija | Maa | Joukkue | Aika |
| --- | --- | --- | --- |
| 1 |  | Daniel Rickardsson Johan Olsson Anders Södergren Marcus Hellner | 1.45.05,4 |
| 2 |  | Martin Johnsrud Sundby Odd-Bjørn Hjelmeset Lars Berger Petter Northug | +15,9 |
| 3 |  | Martin Jakš Lukáš Bauer Jiří Magál Martin Koukal | +16,5 |
Naisten hiihto > Sprintti (p)

17. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Marit Bjørgen | 3.39,2 |
| 2 |  | Justyna Kowalczyk | +1,1 |
| 3 |  | Petra Majdič | +1,8 |
Naisten hiihto > Parisprintti (v)

22. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Evi Sachenbacher-Stehle Claudia Nystad | 18.03,7 |
| 2 |  | Charlotte Kalla Anna Haag | +0,6 |
| 3 |  | Irina Hazova Natalja Korosteljova | +4,0 |
Naisten hiihto > 10 km (v)

15. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Charlotte Kalla | 24.58,4 |
| 2 |  | Kristina Šmigun-Vähi | + 6,6 |
| 3 |  | Marit Bjørgen | + 15,9 |
| 4 |  | Anna Haag | + 20,9 |
| 5 |  | Justyna Kowalczyk | + 21,7 |
| 6 |  | Riitta-Liisa Roponen | + 25,9 |
Naisten hiihto > 7,5 km (v) + 7,5 km (p) yhdistelmäkilpailu

19. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Marit Bjørgen | 39.58,1 |
| 2 |  | Anna Haag | +8,9 |
| 3 |  | Justyna Kowalczyk | +9,3 |
Naisten hiihto > 30 km (p) yhteislähtö

27. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Justyna Kowalczyk | 1.30.33,7 |
| 2 |  | Marit Bjørgen | +0,3 |
| 3 |  | Aino-Kaisa Saarinen | +1.05,4 |
Naisten hiihto > 4 x 5 km viesti

25. helmikuuta
| Sija | Maa | Joukkue | Aika |
| --- | --- | --- | --- |
| 1 |  | Vibeke Skofterud Therese Johaug Kristin Størmer Steira Marit Bjørgen | 55.19,5 |
| 2 |  | Katrin Zeller Evi Sachenbacher-Stehle Miriam Gössner Claudia Nystad | +24,6 |
| 3 |  | Pirjo Muranen Virpi Kuitunen Riitta-Liisa Roponen Aino-Kaisa Saarinen | +30,4 |
Yhdistetty > Normaalimäki + 10 km

14. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Jason Lamy Chappuis | 25.47,1 |
| 2 |  | Johnny Spillane | + 0,4 |
| 3 |  | Alessandro Pittin | + 0,8 |
| 4 |  | Todd Lodwick | + 1,5 |
| 5 |  | Mario Stecher | + 13,6 |
| 6 |  | Bill Demong | + 17,9 |
Yhdistetty > Suurmäki + 10 km

25. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Bill Demong | 25.32,9 |
| 2 |  | Johnny Spillane | +4,0 |
| 3 |  | Bernhard Gruber | +10,8 |
| 4 |  | Hannu Manninen | + 33,1 |
| 5 |  | Pavel Churavý | + 34,0 |
| 6 |  | Petter Tande | + 38,3 |
Yhdistetty > Joukkuekilpailu

23. helmikuuta
| Sija | Maa | Joukkue | Aika |
| --- | --- | --- | --- |
| 1 |  | Bernhard Gruber David Kreiner Felix Gottwald Mario Stecher | 49.31,6 |
| 2 |  | Brett Camerota Todd Lodwick Johnny Spillane Bill Demong | +5,2 |
| 3 |  | Johannes Rydzek Tino Edelmann Eric Frenzel Björn Kircheisen | +19,5 |
Mäkihyppy > Normaalimäki

13. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Simon Ammann | 276,5 |
| 2 |  | Adam Małysz | 269,5 |
| 3 |  | Gregor Schlierenzauer | 268,0 |
| 4 |  | Janne Ahonen | 263,0 |
| 5 |  | Michael Uhrmann | 262,5 |
| 6 |  | Robert Kranjec | 259,5 |
Mäkihyppy > Suurmäki

20. helmikuuta
| Sija | Maa | Urheilija | Pisteet |
| --- | --- | --- | --- |
| 1 |  | Simon Ammann | 283,6 |
| 2 |  | Adam Małysz | 269,4 |
| 3 |  | Gregor Schlierenzauer | 262,2 |
| 4 |  | Andreas Kofler | 261,2 |
| 5 |  | Thomas Morgenstern | 246,7 |
| 6 |  | Michael Neumayer | 245,5 |
Ensimmäisen kierroksen jälkeen Suomen Matti Hautamäki oli kolmantena, mutta romahti toisella, pahasti epäonnistuneella hypyllään toisen kierroksen viimeisten joukkoon sijalle 26.
Mäkihyppy > Joukkuekilpailu

22. helmikuuta
| Sija | Maa | Joukkue | Pisteet |
| --- | --- | --- | --- |
| 1 |  | Wolfgang Loitzl Andreas Kofler Thomas Morgenstern Gregor Schlierenzauer | 1107,9 |
| 2 |  | Michael Neumayer Andreas Wank Martin Schmitt Michael Uhrmann | 1035,8 |
| 3 |  | Anders Bardal Tom Hilde Johan Remen Evensen Anders Jacobsen | 1030,3 |
Terho (etunimi)

| Terho |
| --- | --- |
Nimipäivä:   
– suomenkielinen:  3. marraskuuta
– ruotsinkielinen:  –
– ortodoksinen:  27. toukokuuta, 5. kesäkuuta
Muunnelmia:  –
Vastineita eri kielissä:  –
Nimen alkuperä:  tammenterho
Infobox OKNimi-testi OK: 
Terho on suomalainen miehen etunimi. Luontoaiheinen nimi johtuu tammen pähkinämäistä hedelmää tarkoittavasta sanasta terho. Nimi oli ehdokkaana kalenterinimeksi 1800-luvun puolivälin jälkeen ja tuli almanakkaan 1900-luvun alussa.
Nimi on annettu vuoden 2019 loppuun mennessä 3 841 suomalaiselle miehelle, ennen vuotta 1960 myös noin 15 naiselle.
Tunnettuja Terhoja

Terho Aalto (s. 1953), lehtivalokuvaaja ja valokuvataiteilija
Terho Itkonen (1933–1988), suomen kielen tutkija ja professori
Terho Kalliokoski (s. 1961), Rautakesko Oy:n toimitusjohtaja
Terho A. Könönen (1920–1998), kunnallispoliitikko, historioitsija ja lauluntekijä, Suhmuran Santra -laulun tekijä
Terho Lehtimäki (s. 1964), suomalainen ylilääkäri ja kliinisen kemian professori
Terho Ojanperä (s. 1954), Ylivieskan ent. kaupunginjohtaja
Terho Ovaska (1940–2015), pilapiirtäjä
Terho Pulkkinen (1926–2011), yhteiskuntatieteilijä ja professori
Terho Pursiainen (s. 1945), teologi, filosofi, yhteiskuntatieteilijä ja toimittaja
Terho Rautiainen (s. 1960), ravivalmentaja ja -ohjastaja
Terho Sakki (1930–1997), kuvanveistäjä
Terho Toivonen (1929–1997), lääkäri, lääkintäneuvos, kirjailija ja pakinoitsija.
Terho Vitikainen (1903–1992), toimittaja
Kuvitteellisia Terhoja

Terho (engl. Cavin), hahmo animaatiosarjassa Kummikarhut
Terho, veturi Wilbert Awdryn kirjasarjassa The Railway Series ja televisiosarjassa Tuomas Veturi
Terminologia

Terminologia tai terminologiaoppi on tieteenala, joka tutkii erikoiskielten käsitteitä, termejä ja termistöjä. Terminologia-sanaa käytetään usein myös viittaamaan tiettyyn erikoisalaan kuuluvien termien joukkoon eli termistöön, ja siksi synonyyminä käytetään myös nimitystä terminologiaoppi. Termi on jollakin erikoisalalla yleiskäsitteen nimityksenä käytettävä kielellinen ilmaus. Termi voi olla esimerkiksi sana, sanaliitto tai lyhenne.
Yleisen terminologian teorian perustajana pidetään itävaltalaista tiedemiestä Eugen Wüsteriä, joka tutki vuonna 1931 julkaistussa väitöskirjassaan sähkötekniikan termistön standardisointia. Nykyaikaisen soveltavan terminologian perusteoksena pidetään Wüsterin luentoihin perustuvaa teosta Einführung in die allgemeine Terminologielehre.
Terminologian tutkimus Suomessa

Suomessa sanastotyötä tehdään mm. 1970-luvulla perustetussa Sanastokeskuksessa. Terminologista tutkimusta tehdään yliopistojen kieliaineissa ja erityisesti käännöstieteessä. Esimerkiksi Vaasan yliopiston viestintätieteiden laitoksella Teknisen viestinnän maisteriohjelmassa on Terminologian suuntautumisvaihtoehto ja Helsingin yliopiston suomen kielen maisteriohjelmassa on Sanaston ja terminologian erikoisala. Helsingin yliopistossa ylläpidetään myös Tieteen termipankkia.
Tempo massimo

| Tempo massimo |
| --- | --- |
 Elokuvan nimiö.
Ohjaaja:  Mario Mattòli
Käsikirjoittaja:  Mario Mattòli
Tuottaja:  Angelo Besozzi
Säveltäjä:  Virgilio Ripa
Kuvaaja:  Carlo Montuori
Leikkaaja:  Giacomo Gentilomo
Tuotantosuunnittelija:  Gastone Medin
Lavastaja:  Gastone Medin
Pääosat:  Vittorio De Sica, Milly
Valmistustiedot
Valmistusmaa:  Italia
Tuotantoyhtiö:  Za-Bum
Ensi-ilta:  31. joulukuuta 1934
Kesto:  78 min.
Alkuperäiskieli:  italia
Aiheesta muualla
IMDb 
Infobox OKNimi-testi OK: 
Milly ja Vittorio De Sica esittävät elokuvan tunnussävelen.
Tempo massimo (”Täyttä vauhtia”) on vuonna 1934 valmistunut italialainen romanttinen komediaelokuva. Se on Mario Mattòlin ensimmäinen ohjaustyö. Elokuvan pääosia esittävät Carla Mignone alias Milly ja Vittorio De Sica.
Juoni

Professori Giacomo Benti viettää tätinsä ja miespalvelijansa kanssa rauhallista elämää Comojärven rannalla sijaitsevassa huvilassaan. Eräänä päivänä professorin ollessa veneilemässä seurapiirikaunotar Dora Sandri on vähällä pudota hänen päälleen laskuvarjolla. Benti kutsuu Doran huvilalleen ja rakastuu häneen. Saadakseen rakastettunsa huomion hän ryhtyy harrastamaan urheilua, mikä johtaa erilaisiin kommelluksiin ja väärinkäsityksiin. Lopulta Benti päätyy Milanoon, jossa Dora on menossa naimisiin vain hänen rahoistaan kiinnostuneen Bob Huertan kanssa. Päästyään selville juonesta Benti ryntää kirkkoon, pysäyttää häät ja pakenee morsiamen kanssa paikalta.
Näyttelijät

| 0 | 1 | 2 |
| --- | --- | --- |
|  Vittorio De Sica  | … |  professori Giacomo Banti   |
|  Milly  | … |  Dora Sandri   |
|  Camillo Pilotto  | … |  miespalvelija Antonio   |
|  Giulio Donadio  | … |  koronkiskoja Rossi   |
|  Enrico Viarisio  | … |  Alfredo Martinelli   |
|  Amelia Chellini  | … |  Agata-täti   |
|  Anna Magnani  | … |  Emilia, Doran kamaripalvelijatar   |
|  Ermanno Roveri  | … |  Jack   |
|  Nerio Bernardi  | … |  Bob Huerta   |
|  Toto Mignone  | … |  Popi   |
|  Giovanni Barrella  | … |  ajuri   |
|  Checco Rissone  | … |  polkupyöräilijä Carlo   |
|  Luigi Erminio D’Olivo  | … |  Carletto Sabatini   |
|  Giovanni Ferrari  | … |  Doran ystävä   |
|  Mario Mattòli  | … |  mainoskylttien kantajat palkannut mies   |
Tuotanto

Mario Mattòlin tuottama ja käsikirjoittama Tempo massimo on myös hänen ensimmäinen ohjaustyönsä. Alun perin sen ohjaajaksi oli ajateltu Carlo Ludovico Bragagliaa, joka vetäytyi projektista viime metreillä. Mattòlin tuottamissa revyissä esiintyneiden De Sican ja Millyn lisäksi siinä nähdään Anna Magnani toisessa elokuvaroolissaan.
Tempo massimo on välitön ja vauhdikas komedia, joka on tyyliltään paljon velkaa Mario Camerinin elokuville kuten Kyllä miehet ovat roistoja (Gli uomini, che mascalzoni, 1932). Elokuva menestyi kaupallisesti hyvin ja sai myös positiivisia arvosteluja ohjauksesta ja näyttelijäsuorituksistaan.
Aiheesta muualla

Tempo massimo Internet Movie Databasessa (englanniksi)
Terfenyyli

Terfenyylien yleinen rakenne
Terfenyyli (C18H14) on aromaattisiin hiilivetyihin kuuluva orgaaninen yhdiste. Yhdisteellä on kolme ominaisuuksiltaan muistuttavaa isomeeriä, jotka ovat o-terfenyyli, m-terfenyyli ja p-terfenyyli. Yhdistettä voidaan käyttää muun muassa seoksena lämmönsiirtonesteinä ja lämmönsiirtonesteiden valmistukseen.
Ominaisuudet

Terfenyylin isomeerit ovat huoneenlämpötilassa värittömiä kiteisiä aineita. Epäpuhtauksien vuoksi ne ovat usein kellertäviä. Yhdiste ei käytännöllisesti katsoen liukene veteen, mutta liukenee orgaanisiin liuottimiin kuten etanoliin tai dietyylieetteriin. Liukoisuus orgaanisiin liuottimiin riippuu kuitenkin isomeerista. Terfenyylin isomeerit reagoivat elektrofiilisilla aromaattisilla substituutioilla kuten halogenointi- tai nitrausreaktioilla. Substituutioreaktio voi tapahtua isomeerista riippuen yhteen, kahteen, kolmeen tai neljään asemaan. Terfenyyli on ärsyttävää ja siheuttaa kurkkukipua, yskää ja ihon punoitusta.
| 0 | 1 | 2 | 3 |
| --- | --- | --- | --- |
| Isomeeri | o-terfenyyli | m-terfenyyli | p-terfenyyli |
Rakenne: 
| Tiheys | 1,14 g/cm3 | 1,164 g/cm3 | 1,236 g/cm3 |
| Sulamispiste | 56,2 °C | 87,5 °C | 212,7 °C |
| Kiehumispiste | 332 °C | 365 °C | 372 °C |
| Liukoisuus veteen (mg/l, 25 °C) | 1,239 | 1,511 | 0,01796 |
Valmistus ja käyttö

Terfenyyliä valmistetaan bifenyylin tavoin kuumentamalla bentseeniä noin 500 °C:n lämpötilaan. Pienet määrät metanolia, etanolia tai asetonia edistävät reaktiota. Reaktiossa muodostuu isomeerien seos, jossa on usein noin 49 % m-terfenyyliä, 23 % p-terfenyyliä ja 8 % o-terfenyyliä. Riittävästi muista eroavan kiehumispisteensä vuoksi o-terfenyyli voidaan erottaa tislaamalla. Kaksi muuta isomeeria erotetaan toisistaan kiteyttämällä. Useimmiten erotusta ei tehdä.
Terfenyylin isomeerien seosta käytetään lämmönsiirtonesteinä esimerkiksi ydinreaktoreissa. Terfenyyleistä vlmistetaan vedytettyjä tai kloorattuja johdannaisia, joita käytetään myös lämmönsiirtonesteinä. Terfenyyleistä tehdään myös voiteluaineita. Puhtaista isomeereista m-terfenyyliä käytetään painovärien valmistamiseen ja p-terfenyyliä lasereissa.
Porsche Supercup

| Porsche Supercup |
| --- | --- |
  Porsche Supercup -kausi 2024 

Järjestäjä:  Porsche
Luokka:  yhden merkin GT3-autot
Maa:  kansainvälinen
Ensimmäinen kausi:  1993
Kuljettajia:  24
Valmistajia:  1 (talleja 13)
Moottoreiden valmistajat:   Porsche
Rengasvalmistaja(t):  M Michelin
Kuljettajien mestari:   Bastian Buus
Tallien mestari:   BWT Lechner Racing
Virallinen kotisivu
Yhdysvaltalainen Mark Gillies ajamassa vuonna 2005 Porsche Michelin Supercup-sarjaa
Porsche Mobil 1 Supercup (tunnettu nimellä Porsche Michelin Supercup vuoteen 2007 asti) on kansainvälinen autourheilusarja. Sarjan järjestää Porsche, ja FIA tukee sitä.
Porsche Supercupissa kuljettajat ajavat identtisillä Porsche 911 GT3 -autoilla. Keskimäärin 24 autoa osallistuu jokaiseen kisaan. Kilpailuja ajetaan moottoriradoilla, joista pääosa sijaitsee Euroopassa, mutta sarjaan on lisätty myös kilpailuja Bahrainissa, Yhdistyneissä arabiemiirikunnissa, Yhdysvalloissa ja Meksikossa.
Vuonna 1993 perustetun Supercupin kilpailut ajetaan Formula 1 -kilpailujen yhteydessä. Sarjassa kilpailevat ovat myös kilpailleet kansallisen tason Porsche Carrera Cup -sarjoissa.
Kilpailut > 2006

Bahrainin kisa aloitti kauden. Indianapolisissa järjestettiin kaksi kisaa, lauantain ja sunnuntain kisat. Kilpailut olivat kiistellysti yli 70 kilometrisiä. Kaudella ajettiin yhteensä 13 kisaa.
Kilpailut > 2007

Bahrainin kilpailu avasi kauden, mutta tällä kertaa siellä ajettiin kaksi kilpailua. Kilpailukalenteriin mahtui 11 kisaa, uutena paikkana Istanbul, Turkki.
Kilpailut > 2021

Marraskuussa 2020 uutisoitiin, että Porsche Supercup palaa Formula 1-sarjan oheissarjaksi ja sen kilpailuja ajetaan samoina viikonloppuina F1-osakilpailujen kanssa. Lisäksi kaudella ajettiin uudella Porsche 911 GT3 Cup Type 992-autolla.
Kilpailut > Kilpa-auto

Porsche 911 GT3 Cup Type 997-auto tuotti 400 hevosvoimaa, siinä oli kuusivaihteinen vaihdelaatikko, sekä Porsche Ceramic Composite Brake-jarrut, jotka on suunniteltu juuri tätä luokkaa varten. Type 992-malli tuottaa 510 hevosvoimaa sekä sisältää sähköisen vaihteiston ja täysin digitaalisen ohjaamon.
Kilpailut > Renkaat

Michelin toimittaa renkaat talleille. Autoa ja kisaviikonloppua kohden talleille annetaan kaksi sarjaa sliksirenkaita. Märän kelin renkaita saa käyttää niin paljon kuin tarvitsee. Renkaat ovat identtisiä ja niitä ei saa lämmittää.
Mestaruussarja > Kuljettajien mestaruussarja

Pisteitä saa 15 parasta kuljettajaa. Saadakseen pisteitä kuljettajan täytyy kilpailla vähintään kahdeksassa kisassa sillä kaudella. Kaudesta 2008 lähtien on jaettu kaksi pistettä paalupaikalle ajaneelle kuljettajalle.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | Paalupaikka |
| Pisteet | 20 | 18 | 16 | 14 | 12 | 10 | 9 | 8 | 7 | 6 | 5 | 4 | 3 | 2 | 1 | 2 |
Mestaruussarja > Tallien mestaruussarja

Jokaisen tallin kahden parhaimman kuljettajan pisteet lasketaan yhteen. Kauden päätteeksi Porsche palkitsee kolme parasta tallia rahapalkinnoin.
Mestaruussarja > Rahapalkinnot

Kausilla 2006 ja 2007 Porsche maksoi noin 820 000 euroa kuljettajille ja talleille. Kisan voittaja saa 9 000 euroa, toinen 7 500 euroa ja kolmas 6 500 euroa. Kaikki pisteille sijoittuneet saavat rahapalkinnon. 15. sijalle sijoittunut kilpailija saa 1 400 euroa. Kausien 2006 ja 2007 voittajat saivat Porschen katuauton. Nopeimmat kierrokset ajanut kuljettaja saa Porsche Designin luksuskellon.